25 Years — The Definitive Box Set Collection
25 Years — The Definitive Box Set Collection — ინგლისელი მუსიკოს სტინგის კომპილაცია, რომელიც გამოიცა 2011 წლის 27 სექტემბერს. მასში შეტანილია 3 CD სიმღერებით და ერთი DVD კონცერტით, რომელიც არასოდეს გამოცემულა. კომპილაციას დაერთო წიგნი ფოტოსურათებით, სიმღერების ტექსტებით და სტინგის წინასიტყვაობით. დამატებითი სიმღერების სახით შეტანილია რამდენიმე მიქსი, რომელიც ასევე არ გამოცემულა. კომპილაციის პროდიუსერები არიან რობ მეთისი და კეტრინ შენკერი.